Haider Ali

Haider Ali (født omkring 1720 i Budikote, død 7. desember 1782 i Chittoor) var en indisk hærfører, som ble hersker i Mysore i Sør-India. 

Liv og virke
Nøyaktig når Haider Ali ble født, vites ikke med sikkerhet. Forskjellige historiske kilder oppgir datoer mellom 1717 og 1722.Bowring, p. 13 

Det er også variasjoner vedrørende hans slektsbakgrunn. Noen kilder vil at hans bestefar nedstammet fra en slekt som opprinnelig bodde i Bagdad, mens andre mener at hans forfedre var fra det om senere ble til Afghanistan.Bowring, p. 12 En tredje framstilling, skrevet av hans franske offiserer, følger Haiders egen fortelling om å nedstamme fra arabere av klanen banu Hashim av stammen Quraysh, det vil si profeten Muhammads stamme.de la Tour, s. 34 

Hans far, Fath Muhammad, var født i Kolar, og kommanderte en styrke på 50 mann i bambusrakettartilleriet (for det meste benyttet til signalisering) i nawaben av Karnatiks hær.Narasimha et al, p. 120 Fath Muhammad begynte senere i tjeneste for wodeyar-rajaene av kongedømmet Mysore, der han ble en mektig militær kommandant. Wodeyarene gav ham Budikote som jagir (landkonsesjon), der han tjente som naik (guvernør). 	 
Haider Ali ble født i Budikote. Han var Fath Muhammads femte barn, og den andre av hans tredje hustru.

Haider Alis tidlige år er ikke så vel dokumentert, men han gikk inn i det militære sammen med sin bror Shahbaz etter at deres far døde i kamp.Rao Punganuri, s. 1 Haider Ali tjenestegjorde for herskeren av Arcot før han gikk i tjeneste for maharajaen av Mysore. Han deltok fra 1749 i krig mot Hyderabad og fikk befal over stadig større avdelinger.

Hersker i Mysore
Til slutt ble han så mektig at han i 1761 kunne gjøre seg selv til faktisk hersker i Mysore.Hermann Kulke og Dietmar Rothermund: History of India, 3. utgave, London: Routledge,  1997, s. 217.  

Haider Ali organiserte og utrustet Mysores hær etter europeisk mønster. Franske offiserer ble ansatt. Med denne hæren maktet han å underlegge seg det meste av det sørlige India. Han skaffet ved erobring Mysore tilgang til havet og forøket ytterligere sin maktstilling.  Han lå i krig med Marathariket og med nizamen av Hyderabad, og allierte seg med franskmennene, som rivaliserte med Det britiske ostindiske kompani om innflytelse i India.Kulke og Rothermund, s. 217f. To kriger ble utkjempet mot britene, først fra 1767 til 1769 og deretter fra 1780 til 1784. Den første krigen endte med at han kunne påtvinge sine betingelser på britene, men Haider Ali nøyde seg ikke med det da han så på britene som en avgjørende trussel og ønsket å drive dem ut av India for godt.Kulke og Rothermund, s. 219. 
Han trodde seg i 1779 sterk nok til å våge en avgjørende kamp mot britene. I denne vant han i 1780 seier i slaget ved Conjeeveram, men ble beseiret senere i flere slag av generalløytnant Eyre Coote. Midtveis i denne andre krigen døde han imidlertid av sykdom, og kampen ble ført videre av sønnen Tipu Sultan (1750–1799).Kulke og Rothermund, s. 220. Sønnen overtok et stort kongerike, avgrenset i nord av elven Krishna, mot øst av de østlige Ghats og mot vest det arabiske hav.Sen, Sailendra (2013). A Textbook of Medieval Indian History. Primus Books. ISBN 978-93-80607-34-4

 Referanser 

Litteratur

.

 Eksterne lenker 


Kategori:Indiske monarker
Kategori:Personer fra Kolar District i Karnataka
Kategori:Fødsler i 1720
Kategori:Dødsfall i 1782